Gil de Siloé

Gil de Siloé (Gil Siloé, Gil de Urliones edo Urlienes eta Gil Anbereskoa ere deitua ; Anberes ?, XV. mendearen bukaera - XVI. mendearen hasiera) flandestar eskultorea izan zen. 

Bere jatorriari buruzko daturik ez da, baina flandestar jatorrikoa zela pentsatzen da. Burgos inguruan lan egin zuen XV. mendearen bukaeran. Bere lanak Gaztelako azken gotikoko estilokoak dira, eta flandestar eskulturaren kutsu nabarmena dute. XV. mendeko Espainiako eskultore nagusitzat hartua da. 

Haren lan nagusiak Mirafloresko kartusian daude: Joan II.aren eta haren emazte Elisabet Portugalgoaren hilobi bikoitza, erretaula nagusia eta Alfontso infantearen hilobia.

Bere seme Diego de Siloék langintza berean eta arkitekturan jarraitu zuen, honek ere maisulanak egin zituelarik.

 Erreferentziak 

Kategoria:XV. mendeko eskultoreak
Kategoria:Gotikoko eskultoreak
Kategoria:Mirafloresko kartusia
Kategoria:Flandriako eskultoreak
Kategoria:Espainiako eskultoreak
Kategoria:Erretaula-egileak